
Kasutusloa andmine ( Jõe tn 1)

1. ASJAOLUD JA MENETLUSE KÄIK

12.01.2018 ehitisregistri keskkonda laekus läbivaatamiseks Jõe tn 1 hoone teisel korrusel ventilatsioonikambris omaette moodustatud tuletõkkesektsioonile  kasutusloa taotlus nr. 1811371/00266. Taotlusele on lisatud ehitusprojekt, ehitusdokumentatsioon, (linnavalitsuse dokumendiregistris nr 379). 

16.01.2018 ehitisregistri  keskkonnas, koduleht www.ehr.ee,  on genereeritud kasutusloa eelnõu nr  1812371/00629,  menetluse nr 124341, ning eelnõu suunatud kultuuriosakonnale, Majandusametile ning Päästeameti Ida-päästekeskusele   kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 16.01.2018 koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 
17.01.2018 ehituse tellija on tagastanud ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve vastutavad spetsialistid, hindasid Jõe tn 1 hoone teisel korrusel ventilatsioonikambris omaette moodustatud tuletõkkesektsiooni vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad.

24.01.2018 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutusloa väljastamiseks.

 Seega ehitusseadustiku § 55 kohaselt Jõe tn 1 hoone teisel korrusel ventilatsioonikambris omaette moodustatud tuletõkkesektsioonile kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.

. 

3. OTSUS:
Väljastada Jõe tn 1 hoone teisel korrusel ventilatsioonikambris omaette moodustatud tuletõkkesektsioonile kasutusluba.
RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

